предостави информация, с която доказва, че метеорологичните условия в Канада между 1 ноември и 15 май не позволяват виреенето на насекоми от рода Culicoides, които са векторите за предаване както на вируса на болестта син език, така и на вируса на епизоотичната хеморагична болест.
 (5)
 Комисията счете, че представената от Канада информация е в съответствие със стандартите на Световната организация за здравеопазване на животните (OIE) за доказване на статут на сезонно свободна от болестта син език, както и с изискванията на Съюза (4), които се прилагат по отношение на движението на възприемчиви животни в рамките на Съюза. Поради това с Регламент за изпълнение (ЕС) 2017/384 на Комисията (5) на Канада беше признат статут на сезонно свободна от болестта син език, като сезонно свободният от болестта период е между 1 ноември и 15 май.
 (6)
 Стандартите на Световната организация за здравеопазване на животните (OIE) за доказване на статут на сезонно свободна от епизоотичната хеморагична болест са еквивалентни на тези за болестта син език. Поради това на Канада следва да бъде признат статут на държава, свободна от епизоотичната хеморагична болест, за еквивалентен период между 1 ноември и 15 май.
 (7)
 Поради това списъкът и специалните условия в част 1 от приложение I към Регламент (ЕС) No 206/2010 следва да бъдат изменени във връзка с въвеждането в Съюза на някои копитни животни, възприемчиви към епизоотичната хеморагична болест, от страна или територия със статут на сезонно свободна от епизоотичната хеморагична болест, както и за признаването на такъв статут за Канада, със сезонно свободен от болестта период между 1 ноември и 15 май.
 (8)
 Образците на ветеринарни сертификати BOV-X, OVI-X, OVI-Y и RUM, установени в част 2 от посоченото приложение, следва също да бъдат изменени, за да се въведат съответните ветеринарно-санитарни удостоверения за животни с произход от страна или територия, която е сезонно свободна от епизоотичната хеморагична болест.
 (9)
 С Регламент (ЕС) No 206/2010 се определят също специални условия за въвеждане в Съюза на пратки с прясно месо от някои копитни животни. В приложение II към посочения регламент се установява списък на трети страни, територии и части от тях, от които такива пратки могат да бъдат внасяни в Съюза, както и образците на ветеринарни сертификати за съответните пратки и специалните условия, необходими за внос от някои трети страни.
 (10)
 Понастоящем износът за Съюза на прясно месо с кост от животни от рода на едрия рогат добитък и на овцете, както и от преживни животни, отглеждани в стопанства, и от диви преживни животни е разрешен само от една от териториите на Аржентина, посочени в част 1 от приложение II към Регламент (ЕС) No 206/2010 — AR-2. Компетентните органи на Аржентина поискаха от Комисията да разреши въвеждането в Съюза на прясно месо с кост от някои копитни животни от още една част от нейната територия, известна като „Patagonia Norte A“. Този регион, който се състои от части от провинции Neuquén, Río Negro и Buenos Aires, които преди това са били в AR-1, беше признат от OIE (6) през 2013 г. за свободен от болестта шап без ваксинация.
